OSNOVNA ŠKOLA „ VLADIMIR NAZOR „ KRIŽEVCI

Kriteriji za stjecanje prava na besplatnu prehranu učenika u okviru projekta

„ Osiguravanje školske prehrane za djecu u riziku od siromaštva za šk. godinu 2018.-2019.

u okviru Fonda europske pomoći za najpotrebitije ( FEAD )

|  |  |
| --- | --- |
| **PODRUČJE ISKLJUČENOSTI/KRITERIJI** | **DOKAZI** |
| 1. **Isključenost s obzirom na obiteljsku strukturu** |  |
| * 1. Djeca iz višečlane obitelji (obitelj s troje i više djece) * temeljem ovog kriterija sva djeca koja pohađaju osnovnu školu, a iz obitelji su s troje ili više djece, ostvaruju pravo na besplatnu prehranu | Rodni listovi djece, potvrde o školovanju i drugi dokumenti koji dokazuju ovaj kriterij |
| * 1. Djeca bez odgovarajuće roditeljske skrbi djeca koja se nalaze na skrbi izvan vlastite obitelji (npr. u udomiteljskoj obitelji)/djeca s poremećajem u ponašanju * temeljem ovog kriterija sva djeca koja pohađaju osnovnu školu, a koja su oduzeta roditeljima i smještena u udomiteljsku obitelj ili dom, ostvaruju pravo na besplatnu prehranu | Rješenja o priznavanju prava u sustavu socijalne skrbi |
| * 1. Djeca iz jednoroditeljskih obitelji * temeljem ovog kriterija sva djeca koja su ostala bez jednog roditelja zbog smrti ili dodijeljena na skrb jednom roditelju zbog razvoda braka i žive u kućanstvu s jednim roditeljem, ostvaruju pravo na besplatnu prehranu | Smrtni list, odluka o roditeljskoj skrbi, izjava o zajedničkom kućanstvu |
| 1. **Isključenost s obzirom na ekonomski status** |  |
| * 1. Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.) * temeljem ovog kriterija sva djeca koja pohađaju osnovnu školu, a žive u kućanstvu u kojemu je neki od članova korisnik navedenih prava, ostvaruju pravo na besplatnu prehranu | Rješenje Centra za socijalnu skrb o ostvarenom pravu |
| * 1. Djeca kojoj su jedan ili oba roditelja nezaposleni dulje od 2 mjeseca * temeljem ovog kriterija sva djeca koja pohađaju osnovnu školu, a iz obitelji su u kojoj su jedan ili oba roditelja nezaposleni dulje od 2 mjeseca, ostvaruju pravo na besplatnu prehranu | Potvrda o vođenju u evidenciji Hrvatskog zavoda za zapošljavanje ili drugi dokument koji dokazuje ovaj kriterij |
| * 1. Djeca koja pohađaju područnu školu * temeljem ovog kriterija sva djeca koja pohađaju područnu školu, smještenu u ruralnom području, zbog čega su udaljeni od matične škole i ostalih javnih službi i sadržaja, kao i od trgovina živežnim namirnicama, ostvaruju pravo na besplatnu prehranu | Potvrda o statusu učenika područne škole |
| 1. **Isključenost s obzirom na zdravstveni status i/ili invaliditet** |  |
| * 1. Djeca s teškoćama u razvoju/težim zdravstvenim teškoćama * temeljem ovog kriterija sva djeca koja pohađaju osnovnu školu, a imaju teškoće u razvoju odnosno teže zdravstvene poteškoće, ostvaruju pravo na besplatnu prehranu | Rješenja o priznavanju prava u sustavu socijalne skrbi ili mišljenje relevantnog tijela, nalaz vještačenja te druga dokumentacija koja dokazuje ovaj kriterij. |
| * 1. Obitelji u kojoj je jedan ili oba roditelja (članovi obitelji) teže bolesna/osobe s invaliditetom * temeljem ovog kriterija sva djeca koja pohađaju osnovnu školu, a iz obitelji su u kojoj su jedan ili oba roditelja teže bolesni odnosno osobe su s invaliditetom, ostvaruju pravo na besplatnu prehranu | Rješenje relevantnog tijela o invaliditetu |
| 1. **Ostala područja isključenosti** |  |
| Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima.  *Nepovoljne okolnosti*: teška bolest djeteta ili užeg člana obitelji, smrt užeg člana obitelji, roditelji koji zadnja dva mjeseca nisu primili plaću, kojima je blokiran tekući račun, koji su donijeli loše odluke te se doveli u tešku materijalnu situaciju i time ugrozili potrebe djece (jamci, veliki krediti i dr.) te samohrani roditelji.   * S obzirom na to da se radi o različitim nepovoljnim osobnim, materijalnim i socijalnim prilikama, procjena ostvarivanja prava na besplatnu prehranu, za jedno ili više djece koja pohađaju osnovnu školu, temeljit će se na objektivnim činjenicama i procjeni socijalnog radnika škole i razrednika. | Mišljenje/Izjava[[1]](#footnote-1)\* školskog pedagoga, učitelja, ravnatelja, socijalnog radnika i dr.  Liječnički nalaz za dijete ili užeg člana obitelji; Potvrda poslodavca ili drugi dostupni dokument kojim se dokazuje određeno stanje; Izvod iz matične knjige umrlih; Prosjek plaće za zadnja tri mjeseca za zaposlenog samohranog roditelja; Rješenje o privremenom uzdržavanju ili ovjera Centra za socijalnu skrb. |

R a v n a t e l j

Igor Brkić

1. [↑](#footnote-ref-1)